Es isch jo vo Afang a klar gsi, dass mir nid e Johr im Hotel wohne wärde, sondern irgend e kleini Wohnig zur Verfiegig gstellt griege. Do dr Schwizer Clan gfunde hett, s Schuelzimmer sött doch grad bi dr Lehrerin si, hänn si für uns grad e "Hüüsli" organisiert. Das "Hüüsli" isch d Untertriibig vom Johrhundert!  Die Hütte hett ca. 6 Zimmer,  2 kompletti Badzimmer, eins dervo mit Jacuzzi, und e riise Garte.